CELEX: 52018JC0026
Language: da
Date: 2018-11-13
Title: Fælles forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen

EUROPA-KOMMISSIONEN
            Bruxelles, den 13.11.2018
            JOIN(2018) 26 final
            2018/0382(NLE)
            Fælles forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om Unionens holdning i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed ("PM") på den anden side ("interimsassocieringsaftalen"), til vedtagelsen af en afgørelse om forlængelse af handlingsplanen mellem Den Europæiske Union og Den Palæstinensiske Myndighed ("EU-PM-handlingsplanen").
            
            
               2.Baggrund for forslaget
            
            
               2.1.Interimsassocieringsaftalen
            
            
               En interimsassocieringsaftale om handel og samarbejde blev undertegnet den 24. februar 1997 og trådte i kraft den 1. juli 1997. Interimassocieringsaftalen udgør retsgrundlaget for de bilaterale forbindelser mellem EU og Den Palæstinensiske Myndighed. Aftalen medfører toldfri adgang til EU-markederne for palæstinensiske industrivarer og udfasning af tolden på EU's eksport til Palæstina i løbet af fem år. Aftalen tager sigte på: 
            
            
               –at skabe passende rammer for en udtømmende dialog og således gøre det muligt at udvikle nære politiske forbindelser mellem parterne
            
            
               –at skabe grundlaget for en gradvis liberalisering af handelen
            
            
               –at fremme udviklingen af afbalancerede økonomiske og sociale forbindelser mellem parterne gennem dialog og samarbejde
            
            
               –at bidrage til den sociale og økonomiske udvikling på Vestbredden og i Gazastriben
            
            
               –at anspore til regionalt samarbejde med henblik på at befæste fredelig sameksistens og økonomisk og social stabilitet
            
            
               –at fremme samarbejdet på andre områder af gensidig interesse.
            
            
               2.2.Det Blandede Udvalg
            
            
               Ved interimassocieringsaftalen nedsættes et blandet udvalg med beføjelse til at træffe afgørelser i de i denne aftale omhandlede tilfælde samt i andre tilfælde, hvor det er nødvendigt for at nå de mål, der er fastsat i aftalen. Afgørelserne er bindende for parterne. Det Blandede Udvalg kan også fremsætte henstillinger med henblik på realiseringen af de fælles mål og aftalens gnidningsløse funktion. Formandshvervet i Det Blandede Udvalg udøves på skift af EU og Den Palæstinensiske Myndighed i overensstemmelse med de bestemmelser, der fastsættes i forretningsordenen. Det Blandede Udvalg træder sammen mindst en gang om året, og når omstændighederne kræver det på formandens initiativ.
            
            
               2.3.Det Blandede Udvalgs påtænkte retsakt
            
            
               Det Blandede Udvalg påtænker at vedtage en henstilling om forlængelse af EU-PM-handlingsplanen ("den påtænkte retsakt"). I overensstemmelse med artikel 10 i Det Blandede Udvalgs forretningsorden vil henstillingen blive vedtaget ved skriftlig procedure.
            
            
               Formålet med den påtænkte retsakt er at forlænge gyldighedsperioden for EU-PM-handlingsplanen med tre år for at sikre fortsættelsen af samarbejdet mellem de to parter. Skulle der opstå behov for en yderligere forlængelse, bør Kommissionen og den højtstående repræsentant have beføjelse til at forlænge handlingsplanen for endnu en treårig periode, uden at Rådet skal vedtage en ny afgørelse om den holdning, som Den Europæiske Union skal indtage i Det Blandede Udvalg.
            
            
               3.Den holdning, der skal indtages på Unionens vegne
            
            
               Den holdning, der skal indtages af Den Europæiske Union i Det Blandede Udvalg, som blev nedsat ved interimsassocieringsaftalen, om vedtagelse af en henstilling om den treårige forlængelse af EU-PM-handlingsplanen, er baseret på teksten til den afgørelse, der er knyttet som bilag til denne afgørelse. 
            
         
         
            
               Begge parter har gentagne gange bekræftet værdien og styrken af forbindelserne mellem Den Europæiske Union og Den Palæstinensiske Myndighed samt deres fulde tilslutning til den fortsatte udvikling af disse inden for alle områder af gensidig interesse. 
            
            
               Forlængelsen af EU-PM-handlingsplanen er således i parternes interesse.
            
            
               3.1.Proceduremæssigt retsgrundlag 
            
            
               3.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               3.1.2.Anvendelse på det foreliggende tilfælde
            
            
               Det Blandede Udvalg er et organ, der er nedsat ved en aftale, nemlig interimsassocieringsaftalen.
            
            
               Den retsakt, som Det Blandede Udvalg skal vedtage, er en retsakt, der har retsvirkninger. Den påtænkte retsakt har retsvirkninger, fordi den vil forlænge den nuværende EU-PM-handlingsplan med tre år. 
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               3.2.Materielt retsgrundlag
            
            
               3.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, må afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               3.2.2.Anvendelse på det foreliggende tilfælde
            
            
               Hovedformålet med og -indholdet af den påtænkte retsakt vedrører samarbejde med et tredjeland inden for rammerne af en associeringsaftale og den europæiske naboskabspolitik.
            
            
               Det materielle retsgrundlag for den foreslåede afgørelse er derfor artikel 217 i TEUF.
            
            
               3.3.Konklusion
            
            
               Retsgrundlaget for den foreslåede retsakt bør være artikel 217 sammenholdt med artikel 218, stk. 9, i TEUF.
            
            
               4.Offentliggørelse af den påtænkte retsakt
            
            
               Da Det Blandede Udvalgs retsakt vil ændre varigheden af EU-PM-handlingsplanen, er det hensigtsmæssigt at offentliggøre den i Den Europæiske Unions Tidende efter vedtagelsen i overensstemmelse med forretningsordenen for Det Blandede Udvalg EU-PM.
            
         
         
            
               2018/0382 (NLE)
            
            
               Fælles forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til forslaget fra Europa-Kommissionen og Unionens højtstående repræsentant for udenrigsanliggender og sikkerhedspolitik ("den højtstående repræsentant"), og
            
            
               ud fra følgende betragtninger:
            
            
               (1)Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side ("interimsassocieringsaftalen") blev undertegnet den 24. februar 1997 og trådte i kraft den 1. juli 1997.
            
            
               (2)Parterne er enige om, at den nuværende handlingsplan fortsat afspejler det privilegerede partnerskab mellem EU og Den Palæstinensiske Myndighed og støtter gennemførelsen af interimsassocieringsaftalen.
            
            
               (3)I henhold til interimsassocieringsaftalens artikel 63 kan Det Blandede Udvalg træffe afgørelser og fremsætte passende henstillinger.
            
            
               (4)Det Blandede Udvalg påtænker at vedtage henstillingen om forlængelse af EU-PM-handlingsplanen med tre år ved skriftlig procedure.
            
            
               (5)Det er hensigtsmæssigt at fastlægge den holdning, der skal indtages på Unionens vegne i interimsassocieringsaftalen, idet henstillingen vil have retsvirkninger.
            
            
               (6)Kommissionen og den højtstående repræsentant bør bemyndiges til at forlænge handlingsplanen med en periode på yderligere tre år, hvis der skulle opstå behov herfor.
            
            
               (7)Forlængelsen af handlingsplanen med tre år vil give parterne mulighed for at videreføre deres samarbejde i de kommende år — 
            
            
               VEDTAGET DENNE AFGØRELSE:
            
            
               Artikel 1
            
            
               Unionens holdning i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen baseres på det udkast til det blandede udvalgs henstilling, der er knyttet til denne afgørelse.
            
            
               Artikel 2
            
            
               Kommissionen og den højtstående repræsentant bemyndiges hermed til at forlænge handlingsplanen med en periode på yderligere tre år, hvis der skulle opstå behov herfor.
            
         
         
            
               Artikel 3
            
            
               Denne afgørelse er rettet til Kommissionen og den højtstående repræsentant.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 13.11.2018
            JOIN(2018) 26 final
            Fælles forslag til
            BILAG
            til
            RÅDETS BESLUTNING
            om den holdning, der skal indtages på Den Europæiske Unions vegne i Det Blandede Udvalg, der er nedsat ved Euro-Middelhavs-interimassocieringsaftalien om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisaton (PLO) til fordel for Vestbredden og Gazastribens Palæstinsiske Myndighed på den anden side, til forlængelsen af EU-PM-handlingsplanen
            
               
         
         
            
               BILAG
               
                  HENSTILLING Nr. xxx VEDTAGET AF DET BLANDEDE UDVALG EU-PLO om godkendelse af forlængelsen af EU-PM-handlingsplanen [XXX 2018]
            
            
               DET BLANDEDE UDVALG HAR — 
            
            
               under henvisning til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side ("interimsassocieringsaftalen"), og 
            
            
               ud fra følgende betragtninger:
            
            
               (1)Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side ("interimsassocieringsaftalen") blev undertegnet den 24. februar 1997 og trådte i kraft den 1. juli 1997.
            
            
               (2)I henhold til interimsassocieringsaftalens artikel 63 kan Det Blandede Udvalg træffe afgørelser og fremsætte passende henstillinger.
            
            
               (3)Artikel 10 i forretningsordenen for Det Blandede Udvalg åbner mulighed for mellem møder at træffe afgørelser ved skriftlig procedure, hvis begge parter er enige herom.
            
            
               (4)Forlængelsen af EU-PM-handlingsplanen med tre år vil give parterne mulighed for at videreføre deres samarbejde i de kommende år —
            
            
               VEDTAGET DENNE HENSTILLING:
            
            
               Artikel 1
            
            
               Det Blandede Udvalg henstiller ved skriftlig procedure til, at EU-PM-handlingsplanen forlænges med tre år fra dagen for vedtagelsen af forlængelsen.
            
            
               Udfærdiget i xx, [xxxxx 2018].
            
            
               På Det Blandede Udvalg EU-PM's vegne
            
            
               Formand
            
            
               ***